**Avtale - leie av minibuss**

**Leietaker/sjåfør**

Sjåfør må fremvise gyldig førerkort med minimum klasse D1 og den som står oppført i leieavtalen er til enhver tid ansvarlig i leieperioden for kjøretøyet. Sjåfør skal være oppført i leieavtalen. Minibussen skal ikke anvendes i næringsvirksomhet. Det skal heller ikke forekomme fremleie av minibussen.

**Skade/tyveri**

Evt. skader på bussen skal meldes senest når nøkler leveres. Ved skade som er påført med vilje eller ved uaktsomhet kan utleier søke regress mot leietaker. Leietaker er også økonomisk ansvarlig overfor utleier for skader som er påført kjøretøyet og for tap ved tyveri i leieperioden. Egenandelen er kr 5.000- og leietaker stilles ansvarlig for alle skader som ikke dekkes av forsikringen. Leietaker er ikke ansvarlig for skader/feil forbundet med vanlig slitasje.

**Bøter**

Leietaker må selv dekke alle former for bøter og disse må betales omgående slik at tilleggsavgifter ikke tilkommer. Leietaker er personlig ansvarlig for eventuelle gebyrer og tilleggsavgifter.

**Parkeringsgebyrer**

Leietaker må selv dekke all form for parkering i leieperioden. Eventuelle tilleggsgebyrer må betales omgående slik at tilleggsavgifter ikke tilkommer. Leietaker er personlig ansvarlig for eventuelle gebyrer og tilleggsavgifter.

**Utleier**

Utleier er ikke ansvarlig for skade eller tap av gjenstander tilhørende som leietaker har med seg i

leieperioden. Utleier kan ikke stilles økonomisk ansvarlig ved driftsstans av kjøretøyet, og enhver form for tap dette påfører leietaker. Utleier må ved driftsstans kontaktes øyeblikkelig og det må ikke utføres noen form for reparasjon uten utleiers samtykke. Utleier er ikke pliktig å stille erstatningsbil ved eventuell driftsstans.

**Drivstoff**

Minibussen utleveres med full tank og innleveres med full tank (diesel). Lokk til dieseltank er bak et deksel rett til høyre for døren på sjåførsiden. Regning på eventuelt manglende drivstoff samt et gebyr kr. 400,- vil bli fakturert leietaker i etterkant ved tilbakelevering uten full tank.

**Henting/levering**

Minibussen hentes og leveres i Ski idrettspark, nøkkel til port befinner seg i bussen (må ikke parkeres på p-plassen utenfor gjerdet, der er det p-gebyr hverdager fra kl. 7-15). Tidspunkt avtales med utleieansvarlig. Minibussen skal tilbakeleveres i samme stand som den ble hentet, ryddet og rengjort innvendig. Gebyr kan bli ilagt ved manglende rydding. Hvis ikke annet er avtalt parkeres bussen på anvist plass i parken, nøkkel legges i postkasse ved inngangsdør til klubbhuset.

**Betaling**

Faktura sendes til leietaker etter avsluttet leieforhold. 10 dagers betalingsfrist.

**Avbestilling**

Avbestilling må skje minimum 24 timer før leieforholdet begynner, hvis ikke blir det avkrevd et

avbestillingsgebyr på 500,-

**Utleier**

Ski IL Fotball, PB 291, 1401 Ski

Daglig leder Ragnhild Carlsen

Mob.: 922 95 977

E-post: ragnhild@skifotball.no

**Leietaker**

Navn:

Fakturaadresse (gjerne epostadr.):

Postnr./Sted

Mob.:

E-post:

**Sjåfør**

Navn:

**Leietidspunkt**

Fra: Til:

Km.stand ved utlevering:

Km.stand ved innlevering:

Ved inngåelse av leieavtale, aksepteres kontraktens vilkår

Sted:\_\_\_\_\_\_\_\_\_\_\_\_\_\_\_dato:\_\_\_\_\_\_\_\_\_\_\_\_\_\_Sign:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_